DevoninsaariSatelliittikuva Devonisaaresta.

|  |  |
| --- | --- |
| Muut nimet | 
Devon Island |
| Sijainti | 
75°N, 88°WNunavutQikiqtaalukin alueKanada |
| Saariryhmä | 
Kuningatar Elisabetin saaretKanadan arktiset saaret |
| Vesialue | 
BaffininlahtiView and modify data on Wikidata  |
| Korkeimmat kohdat | 
Devon Ice Cap (en), 1 920 mView and modify data on Wikidata  |
| Pinta-ala | 
55 247 km² |

Väestö| Asukasluku | 
asumaton |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

Devoninsaaren sijainti Kanadan pohjoisosissa, osana Kuningatar Elisabethin saaria.
**Devoninsaari** on Kanadan arktisiin saariin kuuluva, joka on pinta-alaltaan (55 247 km2) maailman 27. suurin saari. 

Saarella on löydetty paleoeskimoiden asutuksen jälkiä noin ajalta 2500 vuotta eaa. William Baffin havaitsi saaren vuonna 1616 ja John Ross pari vuotta myöhemmin. William Edward Parry nimesi saaren Pohjois-Devoniksi (engl. *North Devon*).

 
Saari on suurimmalta osaltaan 300–500 metriä merenpinnan yläpuolella olevaa paljasta tasankoa. Maisemaa hallitsee pakkasen halkoma kallioinen maasto, jonka muutoin pääosin ikiroudassa olevassa maaperässä ei juuri elä kasveja tai eläimiä. Kallioperä on hyvin vanhaa. Vuoden keskilämpötila on –16 °C. Saaren itäisin kolmannes on enimmillään 500–700 metriä paksun jäätikön peittämä.

Saaren lauhimmalla alueella, Truelove-alangolla on runsaammin kasvillisuutta ja villieläimiä, ja maastossa runsaasti vettä alueen suljetun valuma-alueen vuoksi. Siellä on suurempi sademäärä ja kesälämpötila kohoaa 4–8 °C:een. Maa on vapaa lumesta kesäisin vain puolisentoista kuukautta (45–50 päivää). Valuma-alueen sulkeutuneisuuden vuoksi seudulle on ominaista sarojen ja sammalten peittämä tundra, jossa myskihärät laiduntavat ympärivuotisesti (15–25 kappaletta kesäisin ja 60–125 talvisin). Kasvit ovat vallitsevia eliöitä (98,9 %), ja lisäksi on kasvinsyöjiä ja lihansyöjiä, maaperän bakteeristoa, sieniä ja orgaanista ainesta hajottavia selkärangattomia.

Turpeiset maa-ainekset ovat kylmiä ja märkiä läpi kesän; niissä on vain vähän ravinteita.

Devoninsaari on maailman suurin asumaton saari. Saarella olevaa Haughtonin kraatterin aluetta on kuitenkin käytetty planeetta Marsin olojen simuloinnissa kesäisin vuodesta 1997 lähtien; alueella on tehty esimerkiksi laite- ja tutkimuskokeiluja.

* Devoninsaaren topografia.Devoninsaaren topografia.
* Truelove Lowlands on Devoninsaaren alavinta aluetta.Truelove Lowlands on Devoninsaaren alavinta aluetta.
* Ikiroudan kuvioimaa kivikkoista maastoa.Ikiroudan kuvioimaa kivikkoista maastoa.
* Karttapiirros saaresta ympäristöineen.Karttapiirros saaresta ympäristöineen.
* Satelliittitutkan kuva törmäyskraatterista.Satelliittitutkan kuva törmäyskraatterista.
* Nasan tutkijoiden letka mönkijöineen Haughton törmäyskraatterilla (7/1998).Nasan tutkijoiden letka mönkijöineen Haughton törmäyskraatterilla (7/1998).

Lähteet
-------

1. 1 2 3 4 5 6 7  Lawrence Bliss: Devon Island  7.2.2006. thecanadianencyclopedia.com. Viitattu 14.7.2017. (englanniksi)
2. ↑  James W. Helmer: The Palaeo-Eskimo Prehistory of the North Devon Lowlands (pdf, 2,89 MB) *Arctic. 55 (4, Dec. 1991): 301–307*. via ucalgary.ca. Viitattu 14.7.2017. (englanniksi)
3. ↑  Carl Engelking: Arkistoitu kopioDevon Island: The Last Stop Before Mars  29.9.2016. discovermagazine.com.  Arkistoitu 31.7.2017. Viitattu 14.7.2017. (englanniksi)
4. ↑  The Haughton Mars Project Mars Institute, marsinstitute.no. Viitattu 14.7.2017. (englanniksi)

Aiheesta muualla
----------------

* Kuvia tai muita tiedostoja aiheesta **Devoninsaari** Wikimedia Commonsissa